I’m Waiting for the Man

«I'm Waiting for the Man» er ein song av det amerikanske rockebandet the Velvet Underground, skriven av Lou Reed. Han vart først gjeven ut på debutplata deira  The Velvet Underground & Nico i 1967.

Songen handlar om å kjøpe heroin for 26 dollar i ei bustadblokk i Harlem nær krysset mellom Lexington Avenue og 125th Street i New York City, sungen frå synspunktet til kjøparen som tilsynelatande kjem til Harlem frå ein annan stad i byen. «Mannen» i tittelen er ein dophandlar. I lag med tradisjonelle gitarar, bass og trommer, har songen eit pumpande rock and roll- og Boogie-woogie-aktig piano. Det ein av dei meir populære songane til bandet og ein av mange songar dei spelte som handla om narkotika. Etter Lou Reed slutta i bandet i 1970, spelte han ofte songen på konsertane sine. 

Han vart gjeven ut som singel i oktober 1971 (med «There She Goes Again» som B-sida) tilskriven Andy Warhol's Velvet Underground på MGM Records.

I 2004 rangerte Rolling Stone songen på 159. plassen på lista si over dei 500 beste songane gjennom tidene. I 2010 vart plasseringa på same lista 161. plassen.

Alternative versjonar

Ludlow Street Loft, juli 1965

Songen var ein av dei tidlege songane som vart spelt inn av Lou Reed, John Cale og Sterling Morrison i leilegheita deira i Ludlow Street. Denne versjonen av songen, utan perkusjon, har eit mykje større vise- og bluespreg enn albumversjonen. Denne versjonen vart først gjeven ut i plateboksen Peel Slowly and See.

Scepter Studios, april 1966
Før den endelege albumeversjonen av songen vart spelt inn i mai 1966, i T.T.G. Studios i Hollywood, vart eit anna opptak gjort i april 1966 i Scepter Studios på Manhattan. Dette opptaket er noko kortare, pianoet er meir i bakgrunnen og i staden for trommer vert det nytt tamburin. Reed syng òg «I'm waiting for the man» i byrjinga av songen, medan han på albumversjonen syng «I'm waiting for my man».

Medverkande
 Lou Reed - solovokal, sologitar
 John Cale - piano, bass
 Sterling Morrison - rytmegitar
 Maureen Tucker - trommer, tamburin

Andre versjonar
Nico og Velvet Underground-medlemmane Lou Reed, John Cale og Maureen Tucker har alle spelt inn sine soloversjonar av songen. 

Andre artistar som har spelt songen er mellom andre:
 The Riot Squad, med David Bowie
 Beck
 Celibate Rifles
 Charlie Harper på albumet Stolen Property i 1982
 Eater
 Električni Orgazam på albumet Les Chansones Populaires
 Été 67, på den belgiske versjonen av det første albumet deira. 
 Beck-Page sitt Yardbirds
 Iggy and the Stooges
 Orchestral Manoeuvres in the Dark som ei B-side til EP-versjonen av Messages
 Phillip Boa & the Voodooclub i 1989 på albumet Hair
 The Riffs på albumet Underground Kicks i 2010
 Samm Bennett
 Sheep on Drugs i 1997 på albumet One For The Money
 Slaughter & the Dogs i 1978 på Do it Dog Style
 U.K. Subs, B-side til singelen «Warhead» i 1980
 Vanessa Paradis i 1992 på debutalbumet hennar på engelsk.
 Vitamin String Quartet
 Fake i 2007 på debutsingelen og seinare album
 Robert Caruso, bonusspor på albumet Ecce Homo i 2008

Konsertversjonar
 Bauhaus (med Nico) på Press The Eject And Give Me The Tape
 Belle and Sebastian i 2001 på BBC Sessions album
 Carole Pope
 Cheap Trick på samlinga Sex, America, Cheap Trick. 
 David Bowie på Bowie at the Beeb. Ein annan versjon av songen finst på konsertalbumet Live: Santa Monica '72 med Mick Ronson på gitar. Denne versjonen vart nytta i filmen Almost Famous i 2001. Bowie song òg songen på Isolar-turneen i 1976 og eit opptak frå denne turneen finst som bonusspor på somme utgåver av albumet Station to Station.
 Debbie Harry avslutta ofte konsertane sine med songen mellom 1989 og 1991. 
 The Smashing Pumpkins nytta songen i konsertane sine 
 Pearl Jam spelte songen på ein konsert i Baltimore då dei fekk vite at Reed var død.
 Pink Fairies spelte ofte songen, mellom anna på Live at the Roundhouse 1975.
 Red Hot Chili Peppers spelte eit liten bit av songen i 2013 som ei hyllest til Lou Reed, som var gått bort eit par dagar tidlegare.
 Robert Plant og Jimmy Page spelte songen på turneane sine. Robert Plant's Priory of Brian spelte òg songen.
 Tom Robinson gav ut eit konsertopptak av songen på Rising Free
 Me First and the Gimme Gimmes 
 Vic Ruggiero og Kepi Ghoulie
 Zwan
 Echo & the Bunnymen og Ian McCulloch 
 Richard Hawley. 
 Garbage spelte songen på Bleed Like Me-turneen.

Kjelder
Denne artikkelen bygger på «I’m Waiting for the Man» frå ,  den 13. januar 2016.  
 

Songar frå 1967
The Velvet Underground-songar
Songar skrivne av Lou Reed
Songar om heroin
Songar om New York
David Bowie-songar
The Yardbirds-songar
Orchestral Manoeuvres in the Dark-songar
Vanessa Paradis-songar
Bauhaus-songar
Belle and Sebastian-songar
Cheap Trick-songar
 161